تورکیه، توپلام ۴،۵۲ میلیونلوق سفرله روس توریستلرین ۲۰۱۷ده ان گؤزده/محبوب اؤلکه‌سی اولدو.
توریزم آنالیز شیرکتی تورستات طرفین‌دن وئریلن آچیقلامادا، ۲۰۱۷ ایلینده اولکی ایله مقایسه‌ده یوزده ۲۶لیک آرتیشلا توپلام ۳۹،۶ میلیون روس وطنداشینین خاریجی اؤلکه‌لره توریستیک سفر ائتدیکلری قید ائدیلدی.
تورکیه‌یه ۲۰۱۷ده بیر اولکی ایله گؤره ۵،۷ قاتلیق آرتیشلا توپلامدا ۴،۵۲ میلیون توریستین سفر ائتدیگی بیلگیسینه یئر وئریلن آچیقلامادا، تورکیه‌دن سونرا ان چوخ سفرین ۴،۳۴ میلیونلا آبخازیایا اولدوغو قید ائدیلدی.
ان چوخ سفر ائدیلن اؤلکه‌لر آراسین‌دا اوچونجو سیرادا فنلاند اولارکن، فنلانددان سونرا سیراسییلا قازاقیستان، اوکراینا، چین و استونیانین روس توریستلر طرفین‌دن ان چوخ سفر ائدیله‌ن اؤلکه‌لر اولدوقلاری بیلدیریلدی.
مدنیت و توریزم باخانی نومان قورتولموش، بیر مدت اول وئردیگی آچیقلامادا، تورکیه‌یه بو ایل ۶ میلیون روس توریستین سفر ائتمه‌سینین گؤزلندیگینی بیلدیرمیشدی.
